projecte-aina/catalan_government_crawling huggingface dataset:
Petita i valenta, el Docs Barcelona del Mes d'octubre es podrà veure a 33 sales de Catalunya, una de les Illes Balears i una del País Valencià en VOSC, amb el suport de la Direcció General de Política Lingüística del Departament de Cultura de la Generalitat de Catalunya.
Des del 2012, quan van fugir de la guerra de Síria, la petita Marwa i la seva família viuen a un camp de refugiats de Jordània.
En el seu dia a dia, la Marwa és un esperit alegre i obert que no entén de murs ni de barrots.
El pas de la infantesa a l'adolescència, la portarà a afrontar nous reptes per sobreviure en un entorn on, malgrat tot, la vida continua.
La Marwa s'ha adaptat a la vida al camp, té amics i va a l'escola.
Però quan les autoritats interroguen el seu germà gran sobre la seva possible associació amb militants extremistes, coneix una nova realitat completament desconeguda per a ella.
Les dures condicions al camp mai han torçat la voluntat de la Marwa per construir el seu propi camí, i aquest fet ha esdevingut un testimoni inspirador de resistència, supervivència i esperança.
En els últims anys, la guerra a Síria ha afectat milions de vides.
Petita i valenta, el títol original del qual és Tiny Souls, centra l'enfocament en els més petits i retrata les repercussions físiques i psicològiques després d'haver sigut testimonis de la violència, la destrucció i la deshumanització de la guerra.
Es podrà veure a partir de dijous, 1 d'octubre, a 35 sales en versió original subtitulada en català.
El Docs Barcelona del Mes és una iniciativa de l'empresa Parallel 40, nascuda en el marc del projecte europeu CinemaNet Europa, l'any 2004, que té l'objectiu d'apropar el gènere documental al màxim nombre d'espectadors possible, d'augmentar el nombre de sales que vulguin programar cinema documental de qualitat i de contribuir a crear en la població un hàbit de consum del documental a través d'una oferta regular més enllà dels festivals.
Trobareu informació actualitzada sobre cinema a la pàgina de Cinema en català de la Direcció General de Política Lingüística.
La comèdia Rifkin's Festival, escrita i dirigida per Woody Allen, arriba a les pantalles en català aquest divendres, 2 d'octubre, amb el suport de la Direcció General de Política Lingüística.
Tripictures distribueix aquesta pel·lícula interpretada per Elena Anaya, Louis Garrel, Gina Gershon, Sergi López, Wallace Shawn, Christoph Waltz, Steve Guttenberg, Damian Chapa, Georgina Amorós, Douglas McGrath, Bobby Slayton, Yan Tual, Andrea Trepat i Ben Temple.
Mediapro Studio, Gravier Productions i Wildside han produït aquest film que se centra en un matrimoni en crisi que viatja al Festival de Sant Sebastià.
Ell és un antic professor de cinema estancat en l'intent d'escriure la seva primera novel·la.
Ella, una dona força més jove que ha perdut l'interès en el seu marit.
A Sant Sebastià, la passió no es reactiva sinó que ella tindrà una aventura amb un brillant director de cinema francès i ell s'enamora d'una resident de la ciutat.
El llargmetratge va inaugurar fora de concurs la 68a edició del Festival de Cinema de Sant Sebastià.
La pel·lícula es podrà veure en català a les següents sales:
Trobareu informació actualitzada sobre cinema a la pàgina de Cinema en català de la Direcció General de Política Lingüística.
El Govern ha aprovat autoritzar una transferència de crèdits entre diferents conceptes pressupostaris del Fons de Contingència, cap al pressupost del Departament de Cultura per al 2020, amb l'objectiu que es puguin fer efectives, en una primera fase immediata, un seguit d'aportacions al sector cultural per un import de 6.000.000 d'euros, per pal·liar i minimitzar al màxim les conseqüències econòmiques causades per la pandèmia de Covid-19.
Aquestes aportacions s'emmarquen en el Pla de Rescat que va posar en marxa el Departament de Cultura i que inclouen tota a una sèrie de mesures per tal de protegir el teixit cultural i donar-li tot el suport necessari per tal que, un cop finalitzada aquesta crisi sanitària, sigui possible la represa de l'activitat cultural al més aviat possible.
Les actuacions a les quals s'han de destinar els sis milions d'euros d'aquesta primera fase són les següents:
Aquest fons se suma als 34 milions d'euros que el mateix Departament de Cultura ja va reassignar amb caràcter extraordinari per estabilitzar i donar confiança a tot l'ampli espectre del sector cultural i es preveu que n'hi pugui haver més.
El Departament de Cultura convoca una nova línia d'ajuts per a equipaments escènics i musicals per a la millora de les seves infraestructures per un import de 600.000 euros de caràcter biennal (2020-2021).
Una d'aquestes modalitats dels ajust és per a l'execució de petites obres d'infraestructura i per a l'adquisició de material inventariable destinat a la millora de l'accessibilitat en els equipaments.
Hi poden optar les entitats titulars del Sistema Públic d'Equipaments Escènics i Musicals de Catalunya (SPEEM).
Les altres modalitats són per a l'àmbit del circ.
Una per a l'adquisició d'infraestructures desmuntables i l'altra per a material inventariable i la seva instal·lació.
Se'n poden beneficiar entitats privades sense ànim de lucre.
Aquesta línia, impulsada per la Direcció General de Creació, Acció Territorial i Biblioteques dona suport econòmic al Pla d'Accessibilitat i al Pla d'Impuls del Circ amb diferents modalitats.
La intenció del Departament és poder obrir aquesta convocatòria anualment i així donar suport a les diverses necessitats d'infraestructures dels equipaments escènics i musicals catalans.
El període per presentar les sol·licituds ja és obert i finalitza el 21 d'octubre i es poden gestionar a través de l'extranet de les administracions catalanes (en cas que el sol·licitant sigui una administració pública o una entitat dependent o participada majoritàriament per aquesta) i del portal tràmits gencat, en la resta dels casos.
El Pla d'Impuls del Circ (2019-2022) és una iniciativa del Departament de Cultura i l'Associació de Professionals del Circ de Catalunya (APCC).
Consta d'onze mesures finançades pel Departament i amb aportacions específiques de l'Ajuntament de Barcelona i l'Institut Ramon Llull.
Hi col·laboren el Centre de les Arts del Circ Rogelio Rivel, l'Ateneu Popular 9Barris, La Central del Circ, La Vela de L'Estruch, la Xarxa d'Espais de Circ de Catalunya (XECC) i el projecte Nilak, amb la participació de diversos municipis, entitats i equipaments de Catalunya.
L'objectiu principal del Pla és crear un escenari d'oportunitats per a la promoció i difusió del circ en la vida cultural, social i econòmica del país i més enllà de les nostres fronteres.
El Registre de la Propietat Intel·lectual és una forma de protecció prevista a la Llei de propietat intel·lectual que el configura com un registre de drets relatius a les obres i altres produccions protegides.
La inscripció no és obligatòria, ni constitutiva de l'adquisició dels drets ni de la seva cessió.
No obstant, dóna una prova privilegiada, atès que segons estableix l'article 145.3 de la Llei de propietat Intel·lectual, es presumeix que els drets existeixen i pertanyen al titular en la forma determinada en els assentaments registrals.
Poden sol·licitar les inscripcions els autors i la resta de titulars originaris de drets de propietat intel·lectual, així com els successius titulars de drets.
Per fer la tramitació presencial cal demanar cita prèvia.
Si disposeu de signatura electrònica, podeu tramitar la sol·licitud telemàticament.
Aquesta opció és únicament per aquells casos en que l'autor/a no hagi cedit drets i sigui encara titular de tots els drets d'explotació.
Es pot tramitar en el web del Ministeri de Cultura i Esport, Registre General de la Propietat intel·lectual ( sol·licituds telemàtiques de primera inscripció ).
Cultura viva és una sèrie que radiografia, de manera planera, les dades principals sobre un tema o un àmbit cultural aprofitant la convocatòria d'un esdeveniment, una fira, l'inici o tancament de temporada, la concessió d'un premi, etc. relacionat amb el sector amb l'objectiu de despertar l'interès per la cultura i la gestió cultural als col·lectius implicats.
Resum de dades estadístiques sobre la producció i el consum de còmics a Catalunya
Dades clau sobre els castells en el 6è aniversari de la seva declaració com a Patrimoni de la Humanitat
Dades d'origen, organització i participació de les tradicions nadalenques
Dades de producció i exhibició de cinema a Catalunya
Dades sobre la indústria dels videojocs i les empreses emergents a Catalunya
Dades sobre els hàbits de lectura de la població a Catalunya
Dades sobre diverses festes amb foc de la cultura popular i tradicional catalana
Dades destacades sobre els festivals de música que se celebren a Catalunya
Dades sobre els museus registrats i les col·leccions obertes al públic a Catalunya
Dades sobre l'aprenentatge i l'ús actual del català i l'aportació determinant de Pompeu Fabra
Dades clau sobre el sector de l'arquitectura i el patrimoni arquitectònic a Catalunya
Dades sobre les biblioteques públiques de Catalunya
Dades sobre sales, companyies, públic i principals festivals del sector de les arts escèniques de Catalunya
Dades sobre el turisme cultural a Catalunya
Dades del Consorci per a la Normalització Lingüística
A continuació us presentem alguns canals destacats per contactar amb el Departament de Cultura i us recordem que la Generalitat disposa del telèfon 012 d'atenció ciutadana.
• Un formulari per contactar amb nosaltres
Us oferim una bústia de contacte per fer-nos arribar els vostres comentaris, preguntes, queixes i suggeriments sobre qualsevol dels serveis que ofereix el Departament de Cultura.
L' Oficina de Suport a la Iniciativa Cultural (OSIC) del Departament de Cultura posa al vostre servei la bústia [EMAIL] a fi que pugueu plantejar els vostres dubtes relacionats amb les subvencions convocades pel Departament de Cultura.
• Consultes sobre llengua catalana
El portal de Llengua Catalana us proposa diferents maneres de contactar i fer les vostres consultes lingüístiques.
El 012 és el telèfon d'informació sobre els serveis i actuacions de la Generalitat de Catalunya, temes d'interès ciutadà i suport a la gestió dels seus tràmits.
Aques servei està disponible de 8 a 22 h, de dilluns a divendres no festius.
El cost de la trucada és segons l'operadora.
Es entitats damb personalitat juridica deuen inscríuer-se en registre que gerís era Direccion Generau de Dret e d'Entitats Juridiques.
Podetz consultar es tramits de besonh entà constituïr ua associacion o fondacion, inscríuer-la en registre o modificar-ne es estatuts, entre auti, en wèb deth Departament de Justícia.
En aguest portau tanben poderatz consultar era Guida d'entitats, ua aplicacion que permet accedir as donades identificatives des associacions, es fondacions privades, es collègis professionaus, es academies corporatives, es entitats religioses e es federacions de Catalonha.
La Direcció General de Cultura Popular i Associacionisme Cultural ha col·laborat amb Òmnium Cultural en diverses de les edicions del Calendari de tradicions i costums.
En els calendaris s'hi recullen celebracions festives i activitats representatives del país relacionades amb algun dels àmbits de la cultura popular.
Trobareu material descarregable d'aquests calendaris i dels de 2014 i 2015 a la pàgina Calendaris de tradicions i costums a l'apartat Materials didàctics.
També podeu veure les il·lustracions de tots els calendaris al tauler "Calendaris de Tradicions i Costums" del compte de Pinterest de la DGCPAC.
Fent un recorregut per les festes populars del país ens adonem que quan volem celebrar alguna cosa ho fem menjant i practicant el "comensalisme" i en el nostre calendari hi assenyalem molt sovint les festes amb allò que mengem junts.
En el calendari 2013 hem volgut reflectir les menges que pertoquen a les celebracions festives de cada mes, des del tortell de reis, passant pels calçots, els bunyols, les coques, el rostit, el pa amb tomàquet, les castanyes i l'Escudella de Nadal.
Per aquest motiu enguany hem comptat amb el suport de la Fundació Institut Català de la Cuina.
Aquest any l'il·lustrador Christian Inajara ens sorprèn amb la seva tècnica i amb ella ens capbussa en la nostra gastronomia tant variada, bon profit!
La música és un element indestriable de les festes populars del país.
Per aquest motiu, el calendari del 2012 s'omplí de les veus, els instruments i les formacions musicals que ens endinsen en les nostres festivitats més arrelades.
Cada mes inclou la nova Agenda musical, que recull els festivals de música tradicional d'arreu de Catalunya programats per al 2012 i algunes de les dates més assenyalades dins el calendari musical català.
Trobareu l'empremta pròpia de Jordi Borràs, qui amb els seus dibuixos il·lustra les festivitats i ens apropa a la tradició del cartellisme català.
El calendari és un disseny d'Eduard Roca i les il·lustracions són de la jove dibuixant Gina Portillo que va interpretar gràficament una dotzena de les dates més assenyalades.
És un calendari pensat per poder-lo penjar a la paret.
El Calendari de tradicions i costums 2010 fou dissenyat per Eduard Roca i il·lustrat per Roser Arimany.
El calendari, pensat per penjar a la paret, és en format DINA3 i té una il·lustració per mes que fa referència a un element tradicional relacionat amb el cicle festiu.
El calendari s'edità en format de paret i de butxaca.
El disseny gràfic és d'Eduard Roca i les il·lustracions, de Carles Ballesteros.
Les il·lustracions, entre les quals podem trobar la de la senyora Quaresma, la de la castanyera, la del cagatió o la dels pastorets, es poden descarregar en color i també en blanc i negre per tal que es puguin imprimir i acolorir.
Etnologia.cat és un blog d'informació sobre la recerca i el patrimoni etnològic, gestionat per les vint-i-cinc entitats que conformen l'Observatori del Patrimoni Etnològic i Immaterial.
El blog és hereu del butlletí RIDEC en el seu format electrònic i del blog Nusos de Xarxa.
La publicació electrònica RIDEC, que es va anar actualitzant fins a l'aparició del blog, era el resultat de la fusió de dues publicacions anteriors del Centre de Cultura Popular i Tradicional de Catalunya (actualment Direcció General de Cultura Popular i Associacionisme Cultural): el Ridec (versió paper) i l'Agenda Electrònica d'Etnologia de Catalunya.
Etnologia.cat estructura la seva informació en onze tipus de posts: publicacions, exposicions, conferències, notícies, jornades i congressos, formació, taules rodones, presentació de novetats, documentals, beques i premis, i notícies relacionades amb l'Observatori.
També poden fer-se cerques temàtiques mitjançant els descriptors amb què s'etiqueten les notícies.
El blog s'actualitza permanentment mercès a les aportacions de les entitats de la xarxa de l'Observatori.
Si voleu subscriure-us-hi per rebre puntualment les actualitzacions a la vostra bústia de correu electrònic, podeu fer-ho aquí.
La Direcció General de Cultura Popular i Associacionisme Cultural presenta diverses col·leccions que agrupen les publicacions segons algunes de les temàtiques relacionades amb els àmbits d'actuació que li són propis.
En aquesta pàgina podeu trobar informació de casacuna d'aquestes col·leccions, amb la relació de llibres que inclouen i, si s'escau, l'enllaç per a la seva adquisició en línia.
També, en algunes de les publicacions, s'inclou un enllaç que permet la descàrrega de l'arxiu directament.
També, des de l'enllaç que teniu a la dreta d'aquestes línies, podeu consultar les publicacions que estan disponibles en format digital des de la plataforma ISSUU.
Coma frut des diferentes accions aviades des der Inventari deth Patrimòni Etnologic de Catalonha (IPEC) era colleccion Temes d'Etnologia de Catalunya presente ua seguida d estudis monografics, damb un mercat caractèr territoriau, resultat des recèrques dera modalitat "Analisi".
A la venda a la pàgina Publicacions de la Generalitat de Catalunya.
Volum 3, colleccion Materials d'etnologia de Catalunya.
Er objectiu d'aguesta colleccion ei porgir as escolans d'instruments tradicionaus ua ajuda que les permete dispausar d'un materiau didactic util tà estudiar er instrument de manèra progressiva (tostemp damb era supervision d'un professor).
Eth volum 13 dera colleccion correspon ath prumèr libre de 50 partitures per acordió diatònic.
Eth volum 14 dera colleccion correspon ath dusau de 50 partitures per acordeó diatònic e conten materiau que complète er anterior.
A la pàgina Publicacions de la Generalitat de Catalunya.
Programa dedicat a la recerca, inventari, conservació de materials de música tradicional i la seva divulgació, les actuacions de la Fonoteca són d'interès etnofònic, i contemplen qualsevol aspecte relacionat amb el món sonor i els seus entorns: música, paramúsica, paisatges sonors i informacions parlades i escrites relatives a fets sonors i musicals.
Partim de la classificació en arxius sonors (fonogrames editats i inèdits) i arxius en suport paper (escrits musicals i partitures).
A més també formen part de la Fonoteca les publicacions musicals editades i coeditades per la Direcció General de Cultura Popular i Associacionisme Cultural.
La consulta de la documentació s'ha de fer amb cita prèvia, per poder mantenir la qualitat de l'atenció personalitzada i el respecte al fons.
Els musicòlegs, antropòlegs, documentalistes i altres tècnics i tècniques de la Direcció General us assessoraran i ajudaran en les vostres consultes.
Podeu sol·licitar-la per telèfon ó bé per correu electrònic.
L'horari de consulta és de dilluns a divendres de 9h a 14h.
Plaça de Salvador Seguí, 1-9 (Edifici Filmoteca)
S'especialitza en la temàtica de l'etnologia i la cultura popular i tradicional del territori, i recull 9.000 documents inèdits o editats en diferents formats.
El fons s'estructura en els següents apartats:
Data d'actualització: 18 de setembre de 2020
Podeu consultar tot aquest material al catàleg en línia de les Biblioteques Especialitzades de la Generalitat de Catalunya (BEG).
Només cal que introduiu a la primera pestanya el criteri de cerca (Paraula Clau, Títol, Matèria, etc.), a la segona pestanya la informació que cerqueu i filtrar el desplegable amb la localització "Cultura Popular".
Tingueu en compte que quan busqueu per paraula clau cal que ometeu articles, preposicions, conjuncions i altres paraules que no tenen contingut semàntic.
La consulta de la documentació s'ha de fer amb cita prèvia, per poder mantenir la qualitat de l'atenció personalitzada i el respecte al fons.
Els musicòlegs, antropòlegs, documentalistes i altres tècnics i tècniques de la Direcció General us assessoraran i ajudaran en les vostres consultes.
Podeu sol·licitar-la per telèfon ó bé per correu electrònic.
L'horari de consulta és de dilluns a divendres de 9h a 14h.
Plaça de Salvador Seguí, 1-9 (Edifici Filmoteca)
La cultura popular i tradicional catalana és molt rica i diversa en manifestacions de tota mena.
Aquesta realitat fa que moltes institucions, entitats i federacions de cultura popular tinguin exposicions de producció pròpia que moltes vegades tenen un ressò limitat per manca de mitjans per donar-les a conèixer més enllà del territori que els hi és més proper.
La Direcció General de Cultura Popular i Associacionisme Cultural, amb la voluntat d'optimitzar els recursos econòmics i humans esmerçats en la creació d'aquestes mostres ha cregut oportú aplegar-les en un espai virtual comú i donar-les a conèixer a d'altres entitats que puguin estar interessades a exhibir-les.
Les exposicions que conté aquest catàleg estan disponibles per a totes aquelles entitats o institucions que vulguin deixar-les o bé acollir-les.
Una vegada avaluats els aspectes tècnics i els requeriments expositius que es demanen, l'entitat sol·licitant caldrà que es posi en contacte amb l'entitat propietària de l'exposició per a concretar els detalls del seu préstec.
El catàleg està obert a totes les exposicions, la temàtica de les quals tracti qualsevol aspecte de la cultura popular i tradicional catalana, que siguin aptes per ser transportades i reinstal·lades en altres espais.
Per tal de poder valorar si una exposició es pot incloure al catàleg hem preparat un formulari amb preguntes sobre les característiques de l'exposició.
Si l'exposició s'inclou al catàleg, aquestes dades també ens serviran per sistematitzar la informació de la fitxa tècnica de cadascuna de les exposicions.
Totes les entitats que tingui exposicions i les vulgui oferir cal que empleni el formulari.
L' Escola Folk del Pirineu - Tallers d'Arsèguel és un centre estable dedicat a la formació i la promoció de la música i la dansa d'arrel tradicional a les comarques del Pirineu.
Aquest centre està gestionat per l'Associació Cultural per a la Tradició Musical TRAM, en conveni amb la Direcció General de Cultura Popular i Associacionisme Cultural, l'Ajuntament d'Arsèguel i la Fundació Pública Institut d'Estudis Ilerdencs, de la Diputació de Lleida.
La seu permanent de l'Escola Folk del Pirineu - Tallers d'Arsèguel es troba situada a la localitat d'Arsèguel i desenvolupa les seves activitats bàsicament a les comarques de l'Alt Urgell, l'Alta Ribagorça, la Cerdanya i el Pallars Sobirà.
El seu objectiu és dotar les comarques pirinenques d'un seguit de programes formatius sobre la tradició d'aquest àmbit territorial, com una eina més per promoure l'aprenentatge de matèries relacionades amb la cultura tradicional, bàsicament la música i la dansa, omplint així el buit que hi ha al Pirineu en estructures culturals.
L'Escola Folk del Pirineu - Tallers d'Arsèguel desenvolupa diversos programes com Folk a l'escola, els Tallers d'Arsèguel i les Colònies musicals per a joves intèrprets folk.
Blog de l'Escola Folk del Pirineu - Tallers d'Arsèguel
Dejós eth paraploja Campus de cultura populara era Direccion Generau de Cultura Populara e Associacionisme Culturau aufrís un ligam tàs diferentes activitats formatives que se despleguen pertot de Catalonha en encastre dera cultura populara e tradicionau.
Eth programa, que s'aufrís dempús de l'an 2012, a impartit mès de 37.500 ores lectives e a acuelhut ath delà de 2.500 escolanes d'arreu dera geografia catalana.
La festa tradicional i popular és una part substancial de la nostra societat i de la configuració dels espais comunitaris.
El foc té una funció festiva rellevant en moltes d'aquestes manifestacions.
Celebrar la festa i participar-hi correctament és una responsabilitat compartida.
Hi ha tres elements essencials a destacar en les festes de foc i pirotècnia que cal conèixer i tenir presents per contribuir a preservar aquest llegat:
- la preservació d'un patrimoni d'alt valor cultural
- les normes de manipulació i circulació de la pirotècnia per a usos civils
- les normes de seguretat i ús de l'espai públic en la celebració de l'activitat festiva.
Durant el mes d'agost només es validarà un cop per setmana.
Us recomanem que introduïu les vostres formacions abans del dijous.